শুকুৰবাৰে গুৱাহাটীৰ হায়াত হস্পিতালত শেষ নিশ্বাস ত্যাগ কৰা অমৰ শৰ্মাৰ মৃতদেহ আজি তেজপুৰৰ চানমাৰিৰ লালমাটিৰ নিজা বাসগৃহত আহি পোৱাৰ লগে লগে এক উত্তপ্ত পৰিস্থিতিৰ সৃষ্টি হয়।
অঞ্চলটোৰ উত্তেজিত ৰাইজ আৰু অমৰ শৰ্মাৰ পৰিয়ালৰ লোকে অমৰ শৰ্মাক অগ্নি সংযোগ কৰা বুলি অভিযোগ উত্থাপিত হোৱা যুৱতী তথা শৰ্মাৰ প্ৰাক্তন প্ৰেমিকাৰ ঘৰত শৰ্মাৰ মৃতদেহ অন্ত্যেষ্টিক্ৰিয়া কৰিবলৈ খুজিছিল যদিও আৰক্ষীয়ে এই কাৰ্যত বাধা প্ৰদান কৰে।
উত্তেজিত ৰাইজে ইমানতে ক্ষান্ত নাথাকি শৰ্মাৰ প্ৰেমিকাৰ গৃহলৈ শিলগুটি নিক্ষেপ কৰি লণ্ড-ভণ্ড কৰে। ইয়াৰ পিছতে স্থানীয় ৰাইজে বৰ্তমান ন্যায়িক জিন্মাত থকা যুৱতী গৰাকী তথা প্ৰেমিকা গৰাকীক ফাঁচি দিয়াৰ দাবী জনাই অঞ্চলটোত মম জ্বলাই প্ৰতিবাদ সাব্যস্ত কৰে।
উল্লেখযোগ্য যে ২০ এপ্ৰিলৰ দিনা অমৰ শৰ্মাক যুৱতী গৰাকীয়ে যুৱতী গৰাকীৰ প্ৰেমিকৰ সহায়ত অগ্নি সংযোগ কৰিছিল। পিছত স্থানীয় ৰাইজ আৰু সহায়ত শৰীৰৰ প্ৰায় ৮০ শতাংশ অগ্নিদগ্ধ অৱস্থাত এটা নলাৰ পৰা উদ্ধাৰ কৰি চিকিৎসালয়লৈ প্ৰেৰণ কৰা হৈছিল। পিছত অৱস্থা সংকটজনক হোৱাৰ বাবে গুৱাহাটীৰ হায়াত হস্পিতাললৈ প্ৰেৰণ কৰা হৈছিল যদিও ২৭ এপ্ৰিলত শৰ্মাই শেষ নিশ্বাস ত্যাগ কৰে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
